Zmluva o dielo (§ 536 Obchodného zákonníka)
Zmluva o dielo č. 9/2017
uzatvorená podľa ust. § 536 a nasl. Obchodného zákonníka v platnom znení
1.	Zhotoviteľ:	Obchodné meno:	DELIVER DOORS, s. r. o.
			Sídlo:			Ul. Koceľová 9, 900 26 Slovenský Grob
			IČO:			45 385 467
			IČ DPH:		SK 2022962942
			Zapísaný:		Obchodný register Okresného súdu Bratislava I
			oddiel:			Sro, vložka číslo 62935/B
			Bankové spojenie:       Tatra Banka a.s.
			Číslo účtu:                    SK 9411000000002921894116
			Telefón, fax:                  0948 093 693
				Oprávnený konať v mene spoločnosti:	Daniel Baňas– konateľ	
                                                                                                                     Ing. Martina Gajdošíková 
									              (ďalej ako „zhotoviteľ“)
                                                                                      a
2.	Objednávateľ	Obchodné meno:	 Mesto Tvrdošín
			Sídlo:                              Trojičné námestie 185/2, 027 44 Tvrdošín
			IČO:                                 00314901		 
			IČ DPH:                           nie platcom DPH  	 
                                       Bankové spojenie:         VÚB, a.s. 
			Číslo účtu: IBAN	  SK32 0200 0000 0000 1882 8332
                                       Telefón, fax:                	  043/5309 011, 043/532 2107
			Oprávnený konať v mene spoločnosti	

									(ďalej ako „objednávateľ“)
I.
Úvodné ustanovenie
Zmluvné strany vzájomne prehlasujú, že sa presvedčili o identite druhej zmluvnej strany a že označenie zmluvných strán uvedené v záhlaví tejto zmluvy zodpovedá aktuálnemu stavu zapísanému v obchodnom registri.
II.
Všeobecné ustanovenia
1.	Zhotoviteľ sa zaväzuje, že za dojednanú cenu vykoná pre objednávateľa dielo podľa čl. III tejto zmluvy.
2.	Objednávateľ sa zaväzuje dokončené dielo prevziať a za dielo zaplatiť zhotoviteľovi dojednanú cenu podľa článku VII tejto zmluvy. 
III.
Predmet zmluvy 
1.	Predmetom tejto zmluvy je záväzok zhotoviteľa dodať pre objednávateľa hracie prvky   špecifikované v prílohe č. 1 tejto zmluvy, zabezpečiť dopravu a odbornú montáž uvedených hracích zariadení podľa podmienok stanovených touto zmluvou.
2.	Zhotoviteľ sa zaväzuje, že zabezpečí potrebné množstvo kvalifikovaných a technicky spôsobilých pracovníkov na riadne a včasné splnenie diela podľa tejto zmluvy.
3.          Realizácia alebo úprava špeciálnych dopadových plôch nie je predmetom dodania zhotoviteľa. 
IV.
Vykonanie diela
1.	Zhotoviteľ sa zaväzuje na svoje náklady a na svoje nebezpečenstvo vykonať dielo v zmysle čl. III tejto zmluvy do 15. júla 2017
2.	Pri vykonávaní diela postupuje zhotoviteľ samostatne a nie je viazaný pokynmi objednávateľa.
3.	Zhotoviteľ nie je v omeškaní s plnením záväzku, ak mu objednávateľ neposkytol potrebnú súčinnosť. O prevzatí dokončeného a namontovaného diela musí byť spísaný odovzdávací protokol podpísaný objednávateľom a zhotoviteľom. Deň podpisu protokolu oboma zmluvnými stranami sa považuje za deň odovzdania diela. 
4.	Vlastníctvo k zhotovovanej veci prechádza na objednávateľa úhradou celkovej ceny diela.
5.          Miesto realizácie diela: Tvrdošín
V.
Povinnosti objednávateľa 
1.	Objednávateľ sa zaväzuje zabezpečiť pre zhotoviteľa na stavenisku :

•	prístup k prípojke el. energie a vody
•	objednávateľ umožní zhotoviteľovi počas doby realizácie diela prístup nákladnou prepravou (prejazd min. 3m šírky a 2,5m výšky) až na miesto realizácie diela resp. maximálne 5m od miesta inštalácie prvkov. V prípade dlhšej vzdialenosti si objednávateľ zabezpečí presun materiálu alebo mu tento presun bude doúčtovaný. 
•	objednávateľ zabezpečí stavenisko počas doby realizácie voči poškodeniu a odcudzeniu už osadených hracích prvkov. To znamená, že objednávateľ počas doby realizácie diela zabezpečí zamedzenie prístupu nepovolaným osobám na stavenisko. 
•	v prípade nepriaznivých klimatických podmienok ako je súvislý celodenný dážď, sneženie alebo teploty pod bodom mrazu si obe zmluvné strany dohodnú nový termín nástupu na stavenisko 
•	odvoz odpadu ( materiál z výkopových prác, staršie demontované hracie prvky a pod.) nie je súčasťou uvedených cien. Odvoz odpadu si zabezpečí objednávateľ na vlastné náklady. 
•	objednávateľ zabezpečí rovný podklad pre osadenie jednotlivých hracích prvkov. Maximálna tolerancia výškovej nerovnosti je 5cm. Pri väčšom prevýšení je pre platnosť certifikátu nutné terén dorovnať.

•	Objednávateľ je povinný ešte pred začatím osádzania hracích prvkov spísať záznam o ich konkrétnom umiestnení a spôsobe osadenia v rámci daného priestoru 
•	Potrebný priestor vrátane bezpečnostných zón k osadeniu hracích prvkov je uvedený v prílohe
 č. 1. 
•	Realizácia dopadových plôch pod hracie prvky nie je predmetom dodávky zhotoviteľa

2.	Objednávateľ je povinný vykonané dielo prevziať.

VI.
Povinnosti zhotoviteľa 
1.	Zhotoviteľ sa zaväzuje, že vykoná dielo podľa tejto zmluvy a prílohy č. 1, ktoré zabezpečuje objednávateľ na základe technického podkladov, ktoré sú súčasťou cenovej ponuky. 
2.	Zhotoviteľ je povinný odovzdať objednávateľovi certifikáty, dokumentáciu k údržbe a identifikačné štítky k hracím prvkom, ktoré sa vzťahujú k odovzdanému dielu a ktoré sú potrebné na jeho užívanie.
3.     Zhotoviteľ je povinný preštudovať si dokumentáciu týkajúcu sa inžinierskych sietí v miestach výkopových prác, ktoré mu dá k nahliadnutiu objednávateľ a riadiť sa podľa nej, tak, aby neprišlo k ich poškodeniu.

VII.
Cena diela
1.	Celková cena za vykonanie diela zhotoviteľom je určená na základe vzájomnej dohody zmluvných strán  je 
              9.347 EUR bez DPH 
              11.216,40 EUR s DPH (sadzba DPH je 20%)
             v zmysle cenovej ponuky, ktorá je prílohou č. 1 tejto zmluvy.

2.	Zhotoviteľ je oprávnený zvýšiť dohodnutú cenu o sumu, ktorá nevyhnutne prevýši náklady účelne vynaložené zhotoviteľom avšak po písomnom odsúhlasení objednávateľa.
3.	Objednávateľ sa zaväzuje uhradiť zhotoviteľovi cenu za vykonanie diela na základe faktúry vystavenej po prevzatí diela objednávateľom so splatnosťou 30 dní
VIII.
Záručná doba
1.	Záručná doba na dielo podľa tejto zmluvy je 36 mesiacov a začína plynúť dňom podpisu odovzdávacieho protokolu. 
2.	Zhotoviteľ nezodpovedá za vady diela, ktoré boli spôsobené použitím nesprávnych podkladov poskytnutých objednávateľom pri tvorbe objednávky diela.
3.	Zhotoviteľ nezodpovedá za vady spôsobené nesprávnym používaním predmetu tejto zmluvy alebo poškodením predmetu zmluvy objednávateľom. 
4.	Po doručení písomnej reklamácie počas záručnej doby sa zhotoviteľ zaväzuje túto vykonať najneskôr do 30dní od jej písomného podania zo strany objednávateľa.
IX.
Záverečné ustanovenia
1.	Otázky neupravené touto zmluvou sa riadia príslušnými ustanoveniami Obchodného zákonníka, prípadne ďalšími právnymi predpismi.
2.	Zmeny a dodatky tejto zmluvy musia byť vykonané formou písomného dodatku k zmluve a musia byť podpísané oboma zmluvnými stranami.
3.	Zmluva nadobúda účinnosť dňom podpisu oboma zmluvnými stranami.
4.	Táto zmluva bola vyhotovená vo dvoch rovnopisoch, z ktorých každá zo zmluvných strán dostane jeden.
5.	Zmluvné strany si zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú. 
6.	Zmluva nadobúda platnosť a právnu účinnosť nasledujúci deň po dni jej zverejnenia na web stránke mesta Tvrdošín.

V Slovenskom Grobe, ........................................		V Tvrdošíne, ..................................................

----------------------------------------------------------------
Za zhotoviteľa	----------------------------------------------------------------
                              Za objednávateľa	

Príloha č. 1 : cenová ponuka a technický popis